Man sterf toe vragmotors bots | Maroela Media
Die ongelukstoneel by by Schagen naby Mbombela (Nelspruit) in Mpumalanga. (Foto: ER24)
'n Man is dood en nog een beseer toe twee vragmotors Vrydagoggend op die N4 by Schagen naby Mbombela (Nelspruit) in Mpumalanga gebots het.
Russel Meiring, woordvoerder van ER24, sê 'n mediumgrootte vragmotor is by paramedici se aankoms op die toneel op sy sy in die middel van die pad aangetref. 'n Groot vragmotor het oor die snelweg gestaan.
Volgens Meiring het paramedici op die toneel ondersoek ingestel en 'n man vasgekeer in die omgekeerde vragmotor aangetref.
"Die man is op die toneel dood verklaar," het Meiring gesê.
Volgens Meiring het die bestuurder van die groot vragmotor matige beserings in die voorval opgedoen.
Hy is op die toneel behandel voordat hy na 'n nabygeleë hospitaal geneem is vir verdere mediese behandeling.
Die toepaslike owerhede was vanoggend op die toneel.
N2 by Schagen? Die joernalis is d kluts kwyt.
D N2 het nog nooit in sy bestaan naby Schagen gedraai nie.
D joernalis bedoel seker d N4.
Soos alreeds genoem, die ongeluk het op die N4 plaasgevind en nie op die N2 soos in die berig staan. Wat nogal vreemd is, die pad is 'n moderne hoof weg, dubbel baan in albei rigtings en 'n eiland in die middel, pad is in 'n puik toestand. Hoe is dit moontlik dat 'n ongeluk kan plaasvind.